open-index/open-wikipedia-markdown huggingface dataset:
Edmārs Mednis

**Edmārs Džons Mednis** (; dzimis  Rīgā, miris  Kvīnsā) bija latviešu izcelsmes ASV šahists, starptautiskais lielmeistars (1980), galotņu teorētiķis un ievērojams šaha grāmatu autors.

## Biogrāfija
E. Medņa vecāsmātes brālis Emilis Melngailis bija viens no sava laika labākajiem Latvijas šahistiem un viens no Šaha federācijas vadītājiem 1924. gadā, kad Latvijas šahisti ļoti veiksmīgi startēja šaha olimpiādē Parīzē, kā arī piedalījās latviešu gambīta izstrādē.

Otrā pasaules kara laikā (1944) Medņu ģimene devās bēgļu gaitās uz Vāciju, bet vēlāk (1950) izceļoja uz ASV. Edmārs izmācījās par ķīmijas inženieri, kādu laiku strādāja par brokeri, bet ievērību guva kā šahists un šaha grāmatu autors. Uzrakstījis 26 grāmatas par šahu un simtiem rakstu preses izdevumos, kopā ar Robertu Birnu anotējis daudzas šaha partijas nozīmīgajam izdevumam *Chess Informant (Šahovski informator)*.

E. Mednis nomira 2002. gadā Vudsaidā (Kvīnsā, Ņujorkā, ASV).

## Nozīmīgākie panākumi
* Pasaules junioru čempionātā 1955. gadā Antverpenē izcīnīja 2. vietu (aiz Borisa Spaska; viņu savstarpējā spēlē beidzās neizšķirti).
* 14. ASV čempionātā (1961.12.17.-1962.01.04.) dalīja 3. vietu.
* 15. ASV čempionātā (1961.12.16.-1962.01.03.) kļuva par pirmo (un šajās sacensībās vienīgo) spēlētāju, kas ASV čempionātā uzvarējis Bobiju Fišeru, kurš tobrīd bija jau četrkārtējs čempions un nebija zaudējis nevienā partijā ASV turnīros kopš 1957. gada.
* 1962. gada šaha olimpiādē bija ASV izlases sastāvā.
* 1979. gadā spēlēja FIDE starpzonu turnīrā Rīgā (turnīrā uzvarēja Mihails Tāls).
* 2000. gadā uzņemts ASV Šaha slavas zālē.

## Atsauces

## Ārējās saites
* Edmāra Medņa partijas portālā ''chessgames.com'' 
* Edmāra Medņa partijas portālā ''365chess.com''
1308. gads

**1308. gads** () bija garais gads, kas pēc Jūlija kalendāra sākās pirmdienā.

## Notikumi
* 25. janvāris — Anglijas karalis Edvards II Plantagenets apprecējās ar Francijas karaļa Filipa IV meitu Izabellu d'Kapetu.
* 27. novembris — Heinrihs VII Luksemburgs tika ievēlēts par Svētās Romas imperatoru.

### Nezināms datums
* Iespējams Dante Aligjēri uzsāka rakstīt "Dievišķo komēdiju".

## Dzimuši

## Miruši
*1. maijs — Albrehts I Hābsburgs, Austrijas hercogs (dzimis 1255. gadā)
*8. novembris — Dunss Skots (*Duns Scotus*), filozofs (dzimis 1266. gadā)
Candy and a Currant Bun

***Candy and a Currant Bun*** ir britu psihedēliskā roka grupas *[[Pink Floyd]]* pirmā singla *[[Arnold Layne]]* B-puse.

## Vārdu izmaiņas
Sākotnēji dziesma tika izpildīta ar nosaukumu "Let's Roll Another One", kas saturēja tekstu *"I'm high - Don't try to spoil my fun"* ("es kaifoju, necenties izbojāt manu jautrību"), taču ierakstu kompānija piespieda Sidu Baretu dziesmas tekstu pārrakstīt, jo tajā jūtamas atsauces uz apreibinošu vielu (marihuānas) lietošanu. Interesanti, ka ierakstītā versija saturēja vārdus *"Oh don't talk with me/Please just fuck with me"* ("ou, nerunā ar mani/lūdzu, tikai drāzies ar mani"), arī šo tekstu BBC cenzori izgrieza.

## Mūziķu sastāvs
*Sids Barets - ģitāra un solovokāls
*Rodžers Voterss - basģitāra
*Riks Raits - ērģeles un vokāls
*Niks Meisons - bungas un perkusijas

## ''The Mars Volta'' versija

*[[The Mars Volta]]* "Candy and a Currant Bun" kaverversija tika izdota 2008. gadā, taču tā bija nopērkama tikai dažos amerikāņu neatkarīgās mūzikas veikalos. Tā tika izdota "VinilDisc" formātā, kam ir digitālā puse un vinila puse - digitālā puse skan CD atskaņotājā, kamēr vinila puse vinila atskaņotājā.

Dziesma, kā papildu skaņdarbs, tika izdota arī albuma *[[The Bedlam in Goliath]]* Anglijas un Austrālijas izdevumos.
Robins Finks

**Robins Finks** (; dzimis ) ir amerikāņu ģitārists. Finks ir spēlējis *[[Nine Inch Nails]]* koncertgrupā kā ģitārists, gan arī ir bijis vadošais ģitārists grupā *[[Guns N' Roses]]*.

## Ārējās saites

* Oficiālā mājaslapa
Ričards Patriks

**Ričards Patriks** (; dzimis ) ir amerikāņu rokmūziķis. Patriks ir grupas *[[Filter]]* līderis, tāpat viņš ir grupas *[[Army of Anyone]]* izveidotājs un ir bijis *[[Nine Inch Nails]]* koncertgrupas ģitārists.

Patriks sadarbojās ar *Nine Inch Nails* no 1989. gada līdz 1993. gadam, pēc albuma *[[The Downward Spiral]]* savu sadarbību pārtrauca. Pēc aiziešanas no *Nine Inch Nails* Patriks kopā ar Braienu Līzegengu izveidoja grupu *Filter*. Grupai līdz šim ir izdoti pieci albumi. Ierakstot *Filter* ceturto albumu, ierakstīšanas Patriks 2005. gadā pēc veiksmīgas sadarbības ar *[[Stone Temple Pilots]]* dalībniekiem nolēma izveidot grupu *[[Army of Anyone]]*, kas ir izlaidusi vienu albumu.

## Ārējās saites

* Grupas ''Filter'' oficiālā mājaslapa
Patriks

**Patriks** var būt:

* Patriks — vīriešu personvārds;
* Svētais Patriks — agrīnās kristietības misionārs un bīskaps, kuru tradīcija uzskata par galveno kristietības izplatītāju Īrijā un tās aizbildni;
* Nolans Patriks (*Nolan Patrick*; dzimis 1998. gadā), Kanādas hokejists;
* Ričards Patriks (*Richard Patrick*; dzimis 1968. gadā), amerikāņu rokmūziķis;
* Roberts Patriks (*Robert Patrick*; dzimis 1958. gadā), amerikāņu aktieris.

## Skatīt arī
* *[[Patrick]]*
* Patrika
Kriss Vrenna

**Kriss Vrenna** (; dzimis ) ir amerikāņu mūziķis, producents, skaņu inženieris, remiksētājs, dziesmu autors un programmētājs. Vrenna ir grupas *[[Tweaker]]* izveidotājs un ir bijis *[[Nine Inch Nails]]* bundzinieks no 1989. gada līdz 1997. gadam. Tāpat Vrenna ir spēlējis taustiņinstrumentus un bungas grupā *[[Marilyn Manson (grupa)|Marilyn Manson]]* no 2007. gada līdz 2011. gada beigām.

## Ārējās saites
* Oficiālā mājaslapa 
* Grupas ''Tweaker'' oficiālā mājaslapa
See Emily Play

***See Emily Play*** ir britu psihedēliskā roka grupas Pink Floyd otrais singls. Dziesmas autors ir grupas toreizējais līderis Sids Barets, viņš arī izpilda solovokālu. Lai gan dziesmu nebija domāts iekļaut albumā, tā ir izdota *Pink Floyd* debijas albuma 'The Piper at the Gates of Dawn' amerikāņu versijā un vēlāk parādījusies arī vairākās izlasēs, ieskaitot *[[Relics]], [[Works]], [[Shine On]], * un dažādās citās. Šī dziesma ir arī pirmais grupas kopdarbs ar producentu Normenu Smitu.

Dziesmai ir zināmas daudzas kaverversijas, taču zināmākā no tām ir Deivida Bovija versija no albuma Pin Ups

## Dziesmas tematika un izdošana
Sākotnēji dziesma tika izpildīta ar nosaukumu *Games for May*, dažreiz arī *Free Games for May*, koncerta dēļ, kurā *Pink Floyd* bija piedalījušies. Pastāv fakts, ka slaidģitāras partiju Barets izpildījis izmantojot Zippo šķiltavas, arī uz singla vāka redzamais vilciena attēls ir Bareta zīmēts. Par spīti popularitātei, dziesma grupas koncertu programmā bija tikai dažus mēnešus, pēdējais zināmais izpildījums bijis 1967. gada 25. novembrī.

Tematiski dziesma bija par kādu meiteni, vārdā Emīlija, kura, kā Barets apgalvojis, esot apciemojusi viņu psihedēliskā ceļojuma laikā, viņam guļot mežā. Vēlāk gan Barets ir teicis, ka šis stāsts ir veidots tikai publicitātes dēļ, tādēļ šobrīd populārākā teorija ir, ka dziesmā dziedāts par angļu skulptori Emiliju Jangu, kas UFO club bija iesaukta par "psihedēlisko skolniecīti".

Barets neesot bijis apmierināts ar dziesmas studijas ierakstu. Viņš pat ir protestējis pret dziesmas izdošanu, ko producents Normens Smits saista ar Bareta bailēm no komerciālisma. Dziesmas ierakstīšanas brīdī pirmoreiz grupu studijā apciemoja vēlākais grupas ģitārists, Bareta un Votersa bērnības draugs Deivids Gilmors. Lai gan Barets pats Gilmoru bija uzaicinājis, taču Barets viņu nav pazinis un Gilmors ir bijis šokēts par pēkšņajām Bareta personības pārmaiņām.

Daļa dziesmas melodijas ir dzirdama pašās dziesmas Shine On You Crazy Diamond beigās, albumā Wish You Were Here, kas viss ir veltīts Baretam.

## Mūziķu sastāvs
*Sids Barets - Solovokāls, ģitāra, slaidģitāra
*Riks Raits - Taustiņinstrumenti, ērģeles un bekvokāls
*Rodžers Voterss - Basģitāra un bekvokāls
*Niks Meisons - Bungas un perkusijas
The Scarecrow

***The Scarecrow*** ir desmitā dziesma britu psihedēliskā roka grupas *[[Pink Floyd]]* debijas albumā *[[The Piper at the Gates of Dawn]]*, taču tā bija pieejama jau agrāk kā singla *[[See Emily Play]]* B-puse. Dziesmas autors ir Sids Barets, bet producents — Normens Smits.

## Konteksts
Dziesmas teksts ir eksitenciālas pārdomas. Sids Barets salīdzina savu eksistenci ar putnubiedēkļa, *(Angliski "The Scarecrow" - "putnubiedēklis")* kurš, lai gan ir "skumjāks", atrodas tālāk no savas bojāejas. Šāds tematiskais saturs vēlāk kļuva par grupas liriskā tēla pamatu. Dziesmā ir iekļauta baroka, psihedēliski  instrumentālā sadaļa, kas sastāv no 12 akustiskajām ģitārām un čella. Tāpat kā daudzās citās grupas agrīnajos psihedēliskajos skaņdarbos, kuriem ir eksperimentāls raksturs, visi instrumenti ir novirzīti stereosistēmas galējā kreisajā un labajā pusē, un ierakstam ir divi balss celiņi, no kuriem vienā tiek runāts un otrā tiek dziedāts.

Amerikāņu singls, ko izdeva *[[Tower Records]]*, tika izdots trīs reizes starp 1967. gada jūliju un 1968. gada beigām, taču nevienu reizi tam neizdevās sasniegt tādus panākumus kā Anglijā.
## Mūziķu sastāvs
*Sids Barets — ģitāra, vokāls
*Riks Raits — *Farfisa* elektroērģeles
*Rodžers Voterss — basģitāra
*Niks Meisons — perkusijas
Jēkabs (patriarhs)

thumbnail|200px|Jēkabs cīnās ar eņģeli
**Jēkabs** (, *Yaʿakov*; , *Yaʿqūb*), arī **Israēls** (, *Yisraʾel*), ir ebreju trešais patriarhs, Ābrama mazdēls un Īzāka un Rebekas dēls. Tradicionāli Jēkabs tiek uzskatīts par izraēliešu tautas ciltstēvu. Bībelē stāsti par Jēkabu sākas Radīšanas grāmatas 25. nodaļā 26. pantā.

Saskaņā ar Veco Derību, Jēkabs bija jaunākais no dvīņubrāļiem. Otrs brālis ir Ēsavs, kas bija Edomas un edomiešu ciltstēvs. Abi ir pārstāvji no dažādām sociālām grupām — Jēkabs ir lopkopis, bet Ēsavs ir nomadu mednieks.

## Atsauces
Šterneka rags

**Šterneka rags** (, , ), britu avotos **Heršela rags** (), ir zemesrags Greiema Zemes rietumu piekrastē Antarktīdā. Izvietojies uz Čavdara pussalas tās ziemeļrietumu galā pie Hjūsa līča ieejas ziemeļu malas. Atdala Danko  krastu dienvidrietumos no Deivisa krasta ziemeļaustrumos.

Hjūsa līča ziemeļaustrumu malu iezīmējošo pussalu 1829. gada janvārī—februārī aptuveni nokartēja britu ekspedīcija Henrija Fostera vadībā un 1050 m augsto kalnu pie pussalas pamatnes nosauca par ‘Heršela kalnu’ par godu britu astronomam seram Džonam Heršelam. Zemesragu 1898. gada 24. janvārī atklāja Beļģijas antarktiskā ekspedīcija Adriena Žerlaša vadībā un nosauca par godu austriešu ģeodēzistam Robertam fon Šternekam *(Robert Daublebsky von Sterneck)*, kura izstrādāto svārsta gravimetru izmantoja ekspedīcijas mērījumos. 1950. gados Heršela kalnu pārdēvēja par Peno kalnu (cits Heršela kalns atrodas Austrumantarktīdā), bet Heršela vārdu britu avotos pārcēla uz pussalas galējo zemesragu, jo Šterneka vārds beļģu ekspedīcijas gaitā bijis attiecināts uz zemesragu tagadējās Apendisailendas (britu avotos — Šterneka sala) rietumus galā.

## Atsauces
Agnija Reke

**Agnija Reke** (dzimusi  Jēkabpilī vai pēc citiem avotiem Rīgā) ir latviešu basketboliste, spēlē uzbrūkošās aizsardzes pozīcijā, Latvijas izlases dalībniece. Pašlaik (2013) pārstāv LSBL klubu SK Cēsis.

Spēlējusi NJCAA un NCAA. NCAA pārstāvēja *Lamar* universitāti. Pēc universitātes absolvēšanas viņa atgriezās Eiropā. Laikā no 2009. līdz 2011. gadam spēlēja Grieķijā, Kiprā un Īslandē. Kopš 2011.—2012. gada sezonas pārstāv LSBL klubu SK Cēsis. 2011.—2012. gada sezonā Cēsu kluba sastāvā uzvarēja LSBL čempionātā.

 debitējusi Latvijas izlases sastāvā. Kopā ar Latvijas U-20 izlasi izcīnījusi 3. vietu 2005. gada Eiropas U-20 čempionātā.

## Atsauces

## Ārējās saites
* ''Eurobasket'' profils
* ''Lamar'' universitātes profils
* 2013. gada Eiropas čempionāta profils
Kens Draidens

**Kens Draidens** (; dzimis 1947. gada 8. augustā; miris 2025. gada 5. septembrī ) bija bijušais kanādiešu hokejists, vārtsargs. Sešas reizes izcīnījis Stenlija kausu, 1983. gadā iekļauts Hokeja slavas zālē. Pēc karjeras beigām Draidens iesaistījās politikā, līdz 2011. gadam bija parlamenta deputāts.
## Spēlētāja karjera
Pēc studiju pabeigšanas Kornela Universitātē 1969. gadā, Draidens 1970.—71. gada sezonā debitēja NHL kluba Monreālas "Canadiens" sastāvā, aizvadot sešas spēles regulārajā sezonā, taču tad aizvedot "Canadiens" līdz Stenlija kausam un iegūstot Kona Smita balvu. Vien nākamajā sezonā Draidenam izdevās iegūt arī Kaldera balvu kā līgas labākajam debitantam.

1972.—73. gada sezonā pirmo reizi iegūstot Vezinas balvu, nākamo sezonu Draidens izlaida, jo nebija apmierināts ar Monreālas kluba piedāvātajiem līguma nosacījumiem. Tiesa, 1974.—75. gada sezonā viņš atgriezās "Canadiens". Draidens noslēdza savu spēlētāja karjeru pēc 1978.—79. gada sezonas, esot 31 gadus vecs.

Draidens nomira 2025. gada 5. septembrī pēc cīņas ar vēzi. Viņam bija 78 gadi.
## Galerija

Ken Dryden The Goalie, 28-oct 2023 image 01.jpg|thumb|Draidena piemineklis viņam raksturīgajā atpūtas pozā Senlorānā.
HHOF July 2010 Canadiens locker 17 (Dryden).JPG|thumb|Kena Draidena krekla kopija Monreālas "Canadiens" ģērbtuves ekspozīcijā Hokeja slavas zālē.

## Atsauces

## Ārējās saites
Flaming

***Flaming*** ir britu psihedēliskā roka grupas *[[Pink Floyd]]* debijas albuma *[[The Piper at the Gates of Dawn]]* ceturtā dziesma. Tā izdota arī kā singls, taču tikai ASV. Dziesmas autors ir grupas toreizējais līderis Sids Barets, producents ir nu jau ierastais Normens Smits. Tematiski dziesma ir kā bērnišķīga spēle starp diviem draugiem. Pēc Deivida Gilmora pievienošanās grupai 1968. gadā, dziesma grupas koncertprogrammā palika tikai uz neilgu brīdi.

## Singls
Šī dziesma tika izdota arī kā grupas trešais singls ASV (Tower 378), taču dziesma neiekļuva topos. Singls tika izdots angļu singla *[[Apples and Oranges]]* vietā, jo tas nebija iekļuvis angļu pārdotāko dziesmu topā.

Šis singls bija pirmais no diviem ASV singliem, ko izdevis *Tower Records* un kas nebija izdoti Lielbritānijā.

## Koncertversijas
Pēc-Bareta perioda *Pink Floyd* veidotās dziesmas koncertversijas bieži tikušas pat izsmietas, jo tās priecīgais, sirreālais teksts ar vārdiem *"Yipee! You can't see me but I can you"* bija pilnīgi atšķirīgs no pārējām tā perioda dziesmām. Dziesmu dziedāja Deivids Gilmors, kurš, kā redzams Francijas televīzijas arhīvā, darīja to ar izteikti garlaicīgu izteiksmi.

## Mūziķu sastāvs
*Sids Barets - ģitāra un solovokāls
*Riks Raits - taustiņinstrumenti un bekvokāls
*Rodžers Voterss - basģitāra, stabule un bekvokāls
*Niks Meisons - bungas un perkusijas
Jards

**Jards** ir garuma mērvienība. Šo mērvienību lieto britu un amerikāņu mērvienību sistēmās un tā neietilpst SI mērvienību sistēmā. Jards ir vienāds ar 3 pēdām vai 36 collām. Pēc 1959. gada noslēgtās vienošanās jards (starptautiskais jards ASV) ir noteikts 0,9144 metru garumā.

## Ārējās saites
Atsaite

thumb|Divas atsaites.

**Atsaite** ir kāpšanas un alpīnisma inventāra sastāvdaļa, kas ļauj virvei brīvi slīdēt cauri stiprinājumiem vai citiem drošināšanas veidiem apakšējās drošināšanas gadījumā. Taisnā aizdare paredzēta drošināšanas pusē (pie klints), bet ieliektā aizdare vai stieples aizdare paredzēta virvei.

## Atsauces
Inta Kļimoviča-Drēviņa

**Inta Kļimoviča-Drēviņa** (dzimusi **Kļimoviča**  Vārvē) ir bijusī Latvijas vieglatlēte, kas startēja 400 m distancē un pārstāvēja PSRS izlasi.

Izglītību ieguvusi LVFKI, ko absolvējusi 1977. gadā.

## Karjera
Nopietni ar skriešanu sākusi nodarboties 18 gadu vecumā. Piedalījusies  Monreālā. Tajās izcīnīja bronzas medaļu 4×400 metru stafetē (3:24,24 min). Tāpat bronzu izcīnījusi 1974. gada Eiropas čempionātā Romā 4×400 metru stafetē PSRS izlases sastāvā. 1975. gada Eiropas čempionātā telpās izcīnījusi zeltu 4×2 apļu stafetē un bronzu individuālajā 400 metru distancē (42,80 s). Vairākas medaļas sportiste izcīnījusi PSRS čempionātā, tai skaitā vienreiz kļuva par valsts čempioni telpās. 1975. un 1980. gadā uzvarējusi Rīgas kausu sacensībās. 14 reizes uzvarējusi Latvijas PSR čempionātā.  PSRS izlases sastāvā uzstādīja pasaules rekordu 4x440 jardu stafetē — 3:29,1 min. Astoņas reizes labojusi Latvijas rekordus. I. Kļimoviča-Drēviņa ir pašreizējo Latvijas rekordu 4×200 m un 4×400 m distancēs lidzautore. 400 m distancē viņai pieder viens no labākajiem personiskajiem rekordiem Latvijas vēsturē (51,49 s).

## Personiskie rekordi

## Atsauces

## Ārējās saites
Ulfs Sāmuelsons

**Ulfs Sāmuelsons** (; dzimis 1964. gada 26. martā) ir bijušais zviedru hokejists, aizsargs, tagad treneris. Spēlētāja karjeras laikā aizvadījis 16 sezonas Nacionālajā hokeja līgā, 1991. un 1992. gadā Pitsburgas "Penguins" sastāvā izcīnot Stenlija kausu.

Pašlaik (2020) Sāmuelsons ir Zviedrijas hokeja līgas kluba *[[Leksands IF]]* galvenais treneris.

## Spēlētāja karjera
Profesionāļa karjeru Ulfs uzsāka 1981.—82. gada sezonā, kad debitēja Zviedrijas Elitsērijas kluba Leksands IF sastāvā. Komandas sastāvā Sāmuelsons aizvadīja vēl divas sezonas, līdz 1984. gada vasarā pārcēlās uz Ziemeļameriku, pievienojoties Hārtfordas "Whalers" rindām. Tiesa, aptuveni pusi no pirmās sezonas Sāmuelsons aizvadīja "Whalers" Amerikas hokeja līgas fārmklubā.

Jau 1985.—86. gada sezonā Sāmuelsons bija nostiprinājies "Whalers" pamatsastāvā. 1990.—91. gada sezona vidū Sāmuelsons kopā ar Ronu Frānsisu tika aizmainīts uz Pitsburgas "Penguins", uzbrucējam kopā ar klubu izcīnot Stenlija kausu un Sāmuelsonam gūstot sērijas izšķirošos vārtus. Nākamajā sezonā "Penguins" izdevās šo sasniegumu atkārtot.

1995. gada vasarā Sāmuelsons tika aizmainīts uz Ņujorkas "Rangers" vienību, kuras sastāvā spēlēja līdz pat 1998.—99. gada sezonas izskaņai, kad nokļuva Detroitas "Red Wings" sastāvā. 1999.—2000. gada sezonu Ulfs pavadīja Filadelfijas "Flyers" rindās, taču pēc sezonas beigām paziņoja par savas karjeras beigšanu.

Zviedrijas hokeja izlase sastāvā spēlējis 1998. gada olimpiskajās spēlēs, kā arī 1985. un 1990. gada Pasaules čempionātos, 1990. gadā kopā ar izlasi izcīnot sudraba medaļas.

## Trenera karjera
No 2006. līdz 2011. gadam Sāmuelsons bija NHL kluba Fīniksas "Coyotes" trenera palīgs. No 2011. līdz 2013. gadam strādāja kā Zviedrijas Elitsērijas kluba *[[MODO Hockey]]* galvenais treneris. Tad atgriezās Ziemeļamerikā, kur vairākas sezonas bija Ņujorkas "Rangers" un Čikāgas "Blackhawks" trenera asistents.

## Ārējās saites
Klods Lemjē

**Klods Lemjē** (; dzimis 1965. gada 16. jūlijā) ir bijušais kanādiešu hokejists, labais malējais uzbrucējs. Lemjē ir četrkārtējs Stenlija kausa ieguvējs, 1995. gadā izcīnījis arī Kona Smita balvu.

## Spēlētāja karjera
Profesionāļa karjeru Lemjē uzsāka 1983.—84. gada sezonā, kad aizvadīja astoņas spēles NHL kluba Monreālas "Canadiens" sastāvā. "Canadiens" rindās nostiprināties uzbrucējam gan izdevās vien 1986.—87. gada sezonā, lai gan sezonu iepriekš Klods bija izcīnījis savu pirmo Stenlija kausa titulu.

Īsi pirms 1990.—91. gada sezonas sākuma Lemjē tika aizmainīts uz Ņūdžersijas "Devils" vienību, kluba rindās aizvadot nākamās piecas sezonas. 1994.—95. gada sezonā viņš kopā ar "Devils" izcīnīja Stenlija kausu, Lemjē iegūstot arī Kona Smita balvu kā izslēgšanas kārtas vērtīgākajam spēlētājam.

1995.—96. gada sezonā Lemjē spēlēja Kolorādo "Avalanche" sastāvā, izcīnot jau savu trešo Stenlija kausa titulu karjerā. "Avalanche" rindās hokejists spēlēja līdz pat 1999.—2000. gada sezonai, kuras pirmajā pusē tika aizmainīts atpakaļ uz Ņūdžersijas "Devils", kopā ar "Devils" izcīnot ceturto Stenlija kausa titulu.

2000. gada vasarā Lemjē noslēdza līgumu ar Fīniksas "Coyotes" vienību, taču 2003. gadā viņš tika aizmainīts uz Dalasas "Stars" rindām.

2003.—04. gada sezonu Lemjē pavadīja Eiropā, spēlējot Šveices hokeja līgas kluba EV Zug sastāvā, pēc sezonas beigām beidzot savu karjeru. 2008.—09. gada sezonā Lemjē atgriezās hokejā, aizvadot 18 spēles Sanhosē "Sharks" rindās.

## Ārējās saites
Žaks Lemērs

**Žaks Lemērs** (; dzimis 1945. gada 7. septembrī) ir bijušais kanādiešu hokejists, centra uzbrucējs. Lemērs ir astoņkārtējs Stenlija kausa ieguvējs, 1984. gadā ticis uzņemts Hokeja slavas zālē. Pašlaik Lemērs ir hokeja treneris.

## Spēlētāja karjera
Profesionāļa karjeru Lemērs uzsāka 1967.—68. gada sezonā, kad aizvadīja pilnu sezonu NHL kluba Monreālas "Canadiens" sastāvā, izcīnot jau savu pirmo Stenlija kausa titulu. "Canadiens" rindās Lemērs spēlēja līdz pat 1978.—79. gada sezonas noslēgumam, kad beidza savu karjeru, šajā laikā 1968., 1969., 1971., 1973., 1976., 1977., 1978. un 1979. gadā kopā ar komandu izcīnot Stenlija kausu. 1976. un 1979. gadā Lemērs guva arī sērijas izšķirošos vārtu guvumus.

## Trenera karjera
Trenera karjeru Lemērs uzsāka Šveicē 1979. gadā, taču jau 1983. gadā kļuva par "Canadiens" galveno treneri, amatā gan esot vien līdz 1985. gadam. No 1993. līdz 1998. gadam Lemērs bija Ņūdžersijas "Devils" galvenais treneris, 1995. gadā izcīnot Stenlija kausu. No 2000. līdz 2009. gadam Lemērs bija Minesotas "Wild" galvenais treneris, taču tad uz divām sezonām atgriezās "Devils" galvenā trenera amatā.

1994. un 2003. gadā Lemērs ieguvis arī Džeka Adamsa balvu kā līgas labākais treneris.

## Ārējās saites
1976. gada NHL drafts

**1976. gada NHL drafts** bija 14. NHL drafts, kurš notika 1976. gada 1. jūnijā Monreālā.

## 1. kārta

## 2. kārta

## 4. kārta
1974. gada NHL drafts

**1974. gada NHL drafts** bija 12. NHL drafts, kurš notika 1974. gadā Monreālā.

## 1. kārta

## 2. kārta

## 4. kārta

## 11. kārta
Oļegs Antropovs

**Oļegs Antropovs** (dzimis , miris ) bija krievu tautības PSRS un Latvijas volejbolists un volejbola treneris.

Piedalījies , kurās PSRS izlases sastāvā tika izcīnīta uzvara. Spēļu laikā viņš izlasē pārstāvēja Kazahijas PSR. Pēc medaļas izcīnīšanas apmeties uz dzīvi Latvijā (kopš 1971. gada). 1969. gadā tika izcīnīta 3. vieta Pasaules kausa izcīņā.

Pārstāvējis Alma-Atas "Burevestņik" (1966—1971) un Rīgas "Radiotehniķi" (1972—1978). Vairākas reizes izcīnījis dažāda kaluma medaļas PSRS čempionātā (1969. gadā izcīnīts čempiontituls), trīs reizes kļuva par Eiropas valstu kausu ieguvēju kausa ieguvēju un divas — Eiropas valstu čempionvienību kausa ieguvēju (1970, 1971).

Pēc sportista karjeras beigām 1979. gadā kļuvis par treneri. Vadījis Latvijas, Horvātijas, Slovākijas, Krievijas, Japānas klubus.

## Atsauces

## Ārējās saites
Antropovs

**Antropovs** (; sieviešu dzimtē **Antropova** (*Антро́пова*)) ir krievu cilmes uzvārds. Cilvēki ar šo uzvārdu:
* Nikolajs Antropovs (1980) — Kazahstānas hokejists;
* Oļegs Antropovs (1947—2023) — Latvijas volejbolists.
Tamarinds

**Indijas tamarinds** (*Tamarindus indica*) ir mūžzaļš tauriņziežu dzimtas koks. Tā dabiskais izplatības areāls ir Āfrikas tropiskais apvidus, tomēr to kā krāšņumaugu un ēdamo augļu dēļ plaši kultivē arī citur pasaulē. Tamarinda augļi tiek izmantoti galvenokārt Austrumu ēdienos, dzērienos un medicīnā. Eiropā tamarinda augļi sākotnēji tika ievesti no Indijas, tāpēc tas tiek saukts par Indijas tamarindu. Tamarinda koki izaug aptuveni 24 metru augsti. Tā ziedi parasti ir baltā vai dzeltenā krāsā.

## Ārējās saites
Gracija Deleda

**Gracija Delada** (; dzimusi , mirusi ) bija itāļu rakstniece.

Pirmos lielos panākumus rakstniece guva ar darbu *Elias Portolú* (1903), kas ticis tulkots vairākās citās valodās. Viņas darbi ir balstīti uz mīlestību, sāpēm un nāvi, uz kā balstās grēka sajūta un neizbēgama nolemtība. 1926. gadā G. Delada kļuva par Nobela prēmijas literatūrā laureāti, taču šo balvu viņa saņēma gadu vēlāk.

## Atsauces

## Ārējās saites

*
1352. gads

**1352. gads** () bija garais gads, kas pēc Jūlija kalendāra sākās svētdienā.

## Notikumi
* 4. jūnijs — Glarusas kantons pievienojās Šveices Konfederācijai.
* 27. jūnijs — Cūgas kantons pievienojās Šveices Konfederācijai.
* 18. decembris — Inokentijs VI kļuva par Romas pāvestu.

### Nezināms datums

## Dzimuši

## Miruši
* 6. decembris — Klements VI (*Clemens VI*), Romas pāvests (dzimis 1291. gadā)
* Basarabs I, Valahijas gospodars (dzimis 1310.)
1355. gads

**1355. gads** () bija gads, kas pēc Jūlija kalendāra sākās ceturtdienā.

## Notikumi
### Aprīlis
* 5. aprīlis — Kārlis IV Luksemburgs tika kronēts par Svētās Romas imperatoru.

### Nezināms datums
* Portugālē sākās pilsoņu karš.

## Dzimuši
* nezināms datums — Mirča Vecais, Valahijas hospodars (miris 1418.)

## Miruši
* 20. decembris — Stefans Urošs IV, Serbijas imperators (dzimis ap 1308. gadu)
Halle

**Halle** () ir pilsēta Saksijā-Anhaltē, Vācijā. Lai atšķirtu šo pilsētu no Ziemeļreinā-Vestfālenē esošas pilsētas ar tādu pašu nosaukumu, parasti Saksijā-Anhaltē esošo pilsētu dēvē par Halli pie Zāles. Halle ir lielākā pilsēta Saksijas-Anhaltes federālajā zemē.

## Vēsture
Saskaņā ar vēstures dokumentiem, pilsēta ir bijusi Hanzas savienībā vismaz kopš 1281. gada.
1694. gadā te tika dibināta Halles Universitāte, kas 20. gadsimtā ir apvienojusies ar Vitenbergas Universitāti, izveidojot Mārtiņa Lutera Halles-Vitenbergas universitāti.

## Cilvēki
Hallē ir dzimis komponists Georgs Frīdrihs Hendelis.

## Atsauces

## Ārējās saites

*
1356. gads

**1356. gads** () bija garais gads, kas pēc Jūlija kalendāra sākās piektdienā.

## Notikumi
* 19. septembris — Simtgadu karš: notika Puatjē kauja starp Anglijas un Francijas Karalistēm.
* 17. oktobris — Ēriks Magnusons pasludināja pats sevi par Zviedrijas karali. Zviedrijā sākās pilsoņu karš, kas turpinājās līdz 1359. gadam, kad nomira Ēriks Magnusons.
* 18. oktobris — Šveicē notika spēcīga zemestrīce, kuras laikā stipri tika izpostīta Bāzele.

### Nezināms datums

## Dzimuši

## Miruši
Žordi Alba

**Žordi Alba** (; dzimis ) ir spāņu futbolists, spēlē aizsarga un pussarga pozīcijās, Spānijas futbola izlases dalībnieks. Kopš 2023. gada Alba pārstāv *[[MLS]]* līgas komandu Maiami "''Inter''".

Visu karjeru aizvadījis Spānijā. Jaunieša vecumā futbolista karjeru sācis *[[FC Barcelona]]*, taču profesionālā līmenī debitējis *[[Valencia CF|Valencia]]* kluba sastāvā.

Spānijas izlases sastāvā izcīnījis uzvaru . gada Eiropas čempionātā. Spēlējis vēl 2014. gada FIFA Pasaules kausā, 2018. gada FIFA Pasaules kausā un 2022. gada FIFA Pasaules kausā. Kā arī  2016. gada Eiropas čempionātā. un 2020. gada Eiropas čempionātā.

## Sasniegumi
**Barcelona**

* Spānijas La Liga: 2012—13, 2014—15, 2015—16, 2017—18, 2018—19, 2022—23
* Copa del Rey: 2014—15, 2015—16, 2016—17, 2017—18, 2020—21
* Spānijas Superkauss: 2013, 2016, 2018, 2022—23
* UEFA Čempionu līga: 2014—15
* FIFA Klubu Pasaules kauss: 2015

**Spānija**

* Eiropas čempionāts futbolā: 2012
* FIFA Konfederāciju kauss finālists: 2013
* UEFA Nāciju līga: 2022—23

## Atsauces

## Ārējās saites
Šāhruhs Hāns

**Šāhruhs Hāns** (, , ; dzimis ) ir indiešu aktieris, filmu producents un televīzijas personība. Viņš tiek saukts par "Bolivudas karali" un "Karali Hānu". Šāhruhs Hāns filmējies vairāk nekā 80 hindu filmās. Pateicoties ieguldījumam kino industrijā, viņš saņēmis vairākus apbalvojumus, tai skaitā 15 *[[Filmfare]]* balvas (hindu kinoindustrijas "Oskars") no 39 nominācijām. 2005. gadā Indijas valdība Šāhruham Hānam piešķīra ceturto augstāko civilo apbalvojumu *[[Padma Shri]]*, 2013. gadā kļuva par UNESCO Labās gribas vēstnieku, bet 2014. gadā Francija viņam piešķīra Goda Leģiona ordeni. Ļoti populārs aktieris ne tikai Indijā, bet arī citās Āzijas valstīs. Pēc auditorijas un ienākumiem Hāns ir viens no visveiksmīgākajiem kinoaktieriem pasaulē.

Šāhruhs Hāns ieguvis bakalaura grādu ekonomikā. Pēc studiju pabeigšanas pievērsies aktiera karjerai. No 1988. gada piedalījās dažādos indiešu seriālos. 1992. gadā viņš debitēja Bolivudā ar lomu filmā *[[Deewana]]*. Pēc tam tādās filmās kā *[[Darr]]* (1993), *[[Baazigar]]* (1993) un *[[Anjaam]]* (1994) attēloja ļaundari, bet tad kļuva par romantisko kinofilmu aktieri, piedalījās tādās filmās kā *[[Dilwale Dulhania Le Jayenge]]* (1995), *[[Dil To Pagal Hai]]* (1997), *[[Kuch Kuch Hota Hai]]* (1998) un *[[Kabhi Khushi Kabhie Gham...]]* (2001). Viņš tēlojis alkoholiķi filmā *[[Devdas]]* (2002), NASA zinātnieku filmā *[[Swades]]* (2004), hokeja treneri filmā *[[Chak De! India]]* (2007) un vīrieti ar Aspergera sindromu filmā *[[My Name Is Khan]]* (2010). Populāras bija arī romantiskās drāmas *[[Om Shanti Om]]* (2007) un *[[Rab Ne Bana Di Jodi]]* (2008), kā arī komēdijas *[[Chennai Express]]* (2013) un *[[Happy New Year]]* (2014). Pēc neliela karjeras pārtraukuma atgriezies ar asa sižeta filmām *[[Pathaan]]* (2023) un "Karavīrs" (2023). Piedalījies daudzās filmās, kas saistītas ar indiešu nacionālo identitāti, kā arī par seksuālām, rasu, sociālām un reliģiskām atšķirībām un netaisnīgumu.

Kopš 2015. gada Šāhruhs Hāns ir viens no līdzīpašniekiem filmu producēšanas uzņēmumam *[[Red Chillies Entertainment]]*. Viņam pieder arī Indijas Kriketa premjerlīgas klubs *[[Kolkata Knight Riders]]* un Karību Kriketa premjerlīgas klubs *[[Trinbago Knight Riders]]*. Šāhruhs Hāns bieži ir televīzijas programmu un balvu pasniegšanas ceremoniju vadītājs.

## Atsauces

## Ārējās saites
The Gnome

***The Gnome*** ir britu psihedēliskā roka grupas *[[Pink Floyd]]* debijas albuma *[[The Piper at the Gates of Dawn]]* astotā dziesma. Amerikā tā izdota arī kā singla *[[Flaming]]* b-puse. Tās autors ir grupas toreizējais līderis Sids Barets, bet producents — Normens Smits.

## Temats
Dziesmas teksts ir pasaka par sarkanā mundierī ģērbtu rūķi vārdā "Grimbls-Grombls". Ļoti psihedēliskie un nereālie vārdi un vienkāršā melodija Baretam esot radusies kādā īpašā radošā uzplaukumā.

## Kaverversijas
Britu aktieris Naidžels Planers izdeva šo dziesmu savā 1984. gada albumā *Heavy Concept*.

Avangarda rokgrupa *Finite* izdeva šo dziesmu savā 2008. gada albumā *A Thin Layer of Frost*.

## Mūziķu sastāvs
* Sids Barets — akustiskā ģitāra, solo vokāls
* Rodžers Voterss — basģitāra, fona vokāls
* Riks Raits — čelesta, fona vokāls
* Niks Meisons — sitamie instrumenti
Apples and Oranges

***Apples and Oranges*** ir britu psihedēliskā roka grupas *[[Pink Floyd]]* trešais singls Lielbritānijā, ceturtais singls vispār un pēdējais singls, kura a-pusi sacerējis Sids Barets. Tematiski dziesma ir par meiteni, ko autors saticis lielveikalā. Šī ir viena no retajām grupas dziesmām, kura ir par mīlestību.

## Izpildījums televīzijā
*Pink Floyd* izpildīja šo dziesmu savā pirmajā viesošanās reizē kādā no amerikāņu televīzijas pārraidēm. Vēlāk, kad Baretu jau bija nomainījis Deivids Gilmors, grupa šai dziesmai augļu veikalā Beļģijā nofilmēja arī videoklipu. Lai gan skaņai tika izmantots oriģinālais studijas ieraksts ar Bareta solovokālu, videoklipā redzams, ka lūpas kustina Rodžers Voterss.

## Komerciālie panākumi
*Apples and Oranges* bija pirmais grupas singls, kas neiekļuva Lielbritānijas pārdotāko dziesmu topos, tādēļ *Pink Floyd* Amerikas izdevēju kompānija *[[Tower Records]]* šī singla vietā izdeva *[[Flaming]]/[[The Gnome]]*. Rodžers Voterss singla sliktajos komerciālajos panākumos vainoja producentu Normenu Smitu:

## Pārizdevumi
Lai gan abas singla puses bija pieejamas arī *Stereo* versijā, singls tika izdots *Mono*, kas bija nekvalitatīvs; arī šis apstāklis bieži tiek vainots neveiksmē. Singla b-puses dziesmas *[[Paintbox]]* *Stereo* versija pirmo reizi tika izdota 1971. gada izlasē *[[Relics]]*, bet *Apples and Oranges* *Stereo* versija tapa pieejama tikai 1974. gadā.

## Citāts
Sids Barets, dziesmu raksturojot, ir teicis:

## Mūziķu sastāvs
*Sids Barets - ģitāra un solovokāls
*Riks Raits - taustiņinstrumenti un bekvokāls
*Rodžers Voterss - basģitāra un bekvokāls
*Niks Meisons - bungas un perkusijas
Astra Biltauere

**Astra Biltauere-Rubene** (dzimusi  Rīgā), labāk pazīstama kā **Astra Biltauere**, ir bijusī Latvijas volejboliste, kas pārstāvēja PSRS izlasi.

Piedalījusies , kurās PSRS izlases sastāvā izcīnījusi sudraba medaļu, pati sportiste piedalījās vienā spēlē. A. Biltauere-Rubene ir spēlējusi "Daugavas" (1962—1965) un "Elektrons" (1969—1973) komandās. Tāpat laikā no 1962. līdz 1971. gadam pārstāvējusi Latvijas PSR izlasi (ar pārtraukumu). Sportiste vairākas reizes izcīnījusi Latvijas PSR čempiones titulu.

## Atsauces

## Ārējās saites
Aivars Lazdenieks

**Aivars Lazdenieks** (dzimis ; miris ) bija Latvijas airētājs, kas pārstāvēja PSRS izlasi.

## Biogrāfija
Piedalījies  Monreālā, kurās izcīnīja sudraba medaļu pārairu četriniekā kopā ar Jevgeņiju Duļejevu, Juriju Jakimovu un Vitautu Butku. Sacensību priekšsacīkstēs tika ieņemta pirmā vieta.

1974. gadā kļuva par PSRS čempionu junioriem vieniniekos. 1975. gadā A. Lazdenieks kļuva par Pasaules čempionāta bronzas medaļas laureātu pārairu četriniekā. Nākamajā gadā izcīnīja zeltu PSRS čempionātā šajā disciplīnā.

1986. gadā absolvējis LVFKI. Miris 69 gadu vecumā .

## Atsauces

;Kopējās

* 

## Ārējās saites
Juris Bērziņš

**Juris Bērziņš** (dzimis  Rīgā) ir bijušais Latvijas airētājs, kas pārstāvēja PSRS izlasi.

Piedalījies  Maskavā, kurās izcīnīja sudraba medaļu četriniekā ar stūrmani (J. Bērziņš bija stūrmanis) kopā ar Artūru Garonski, Dimantu Krišjāni, Dzintaru Krišjāni un Žoržu Tikmeru. Vairākas medaļas izcīnījis Pasaules čempionātā: sudrabu 1979. gadā četriniekā ar stūrmani, kā arī divas bronzas (1981. gads — četrinieks; 1982. gads — astoņnieks). Tāpat vairākas medaļas izcīnīja PSRS Tautu spartakiādēs un PSRS čempionātos.

Izglītību ieguvis Rīgas 50. vidusskolā (1973) un Rīgas Politehniskajā institūtā (1978).

## Atsauces

## Ārējās saites
Artūrs Garonskis

**Artūrs Garonskis** (dzimis  Rīgā) ir bijušais Latvijas airētājs, kas pārstāvēja PSRS izlasi.

Piedalījies  Maskavā, kurās izcīnīja sudraba medaļu četriniekā ar stūrmani kopā ar Juri Bērziņu, Dimantu Krišjāni, Dzintaru Krišjāni un Žoržu Tikmeru. 1975. gadā A. Garonskis kļuva par čempionu divniekā ar stūrmani junioriem. 1979. gada Pasaules čempionātā izcīnījis sudrabu četriniekā ar stūrmani. Tāpat vairākas medaļas izcīnīja PSRS Tautu spartakiādēs un PSRS čempionātos.

Izglītību ieguvis Rīgas Politehniskajā institūtā un Latvijas Policijas akadēmijā (2000).

## Atsauces

## Ārējās saites
Krišjānis (uzvārds)

**Krišjānis** var būt:
* Jānis Krišjānis — latviešu strēlnieks;
* Dimants Krišjānis — Latvijas airētājs;
* Dzintars Krišjānis — Latvijas airētājs.
Rons Frānsiss

**Ronalds Maikls Frānsiss** (; dzimis 1963. gada 1. martā) ir bijušais kanādiešu hokejists, centra uzbrucējs. Savas karjeras laikā aizvadījis 23 sezonas NHL, kļuvis par divkārtēju Stenlija kausa čempionu, 2007. gadā iekļauts Hokeja slavas zālē.

Pašlaik (2021) ir Nacionālās hokeja līgas nākotnes kluba Sietlas "Kraken" ģenerālmenedžeris.

## Spēlētāja karjera
Profesionāļa karjeru Frānsiss uzsāka 1981.—82. gada sezonā, kad debitēja Nacionālās hokeja līgas kluba Hārtfordas "Whalers" sastāvā. Jau nākamajā sezonā Frānsiss kļuva par "Whalers" vadošo uzbrucēju. Kluba rindās Frānsiss spēlēja līdz pat 1990.—91. gada sezonas vidum, sešas sezonas pildot arī komandas kapteiņa pienākumus.

1990.—91. gada sezonā viņš kopā ar Ulfu Sāmuelsonu tika aizmainīts uz Pitsburgas "Penguins" vienību, Ronam kopā ar klubu izcīnot Stenlija kausu. Nākamajā sezonā "Penguins" izdevās šo sasniegumu atkārtot, Frānsisam gūstot arī sērijas izšķirošos vārtus.

"Penguins" rindās Frānsiss spēlēja līdz pat 1998. gada vasarai, kad kā brīvais aģents pievienojās Karolīnas "Hurricanes" rindām, jau 1999.—2000. gada sezonā kļūstot par tās kapteini. 2001.—02. gada sezonā "Hurricanes" kopā ar Frānsisu sasniedza Stenlija kausa finālu, taču tajā piekāpās Detroitas "Red Wings".

2003.—04. gada sezonas izskaņā Frānsiss tika aizmainīts uz Toronto "Maple Leafs", tās sastāvā aizvadot 12 spēles, taču pirms 2005.—06. gada sezonas paziņoja par savas karjeras beigšanu.

Kanādas hokeja izlases rindās spēlējis 1985. gada Pasaules čempionātā, tajā izcīnot sudraba medaļas.

## Turpmākā karjera
Īsi pēc spēlētāja karjeras beigām, 2006. gadā Frānsiss kļuva par Karolīnas "Hurricanes" spēlētāju attīstības vadītāju. Turpmākajos gados turpināja pildīt dažādus amatus organizācijā, 2014. gadā kļūstot par komandas ģenerālmenedžeri. Šīs funkcijas Frānsiss pildīja līdz pat 2018. gadam.

2019. gadā Frānsiss kļuva par topošās NHL komandas Sietlas "Kraken" ģenerālmenedžeri.

## Ārējās saites
Eds Belfūrs

**Edvards Džons Belfūrs** (*Edward John Belfour*; dzimis 1965. gada 21. aprīlī) ir bijušais kanādiešu hokejists, vārtsargs. Savas karjeras laikā aizvadījis 18 sezonas Nacionālajā hokeja līgā, 1999. gadā izcīnot Stenlija kausu, divreiz iegūstot Vezinas balvu. 2011. gadā Belfūrs tika uzņemts Hokeja slavas zālē.

## Spēlētāja karjera
Profesionāļa karjeru Belfūrs uzsāka 1988.—89. gada sezonā, kad debitēja NHL kluba Čikāgas "Blackhawks" sastāvā, kluba rindās laukumā izejot 23 spēlēs. Nākamo sezonu Eds pavadīja uz komandas soliņa, laukumā izejot vien deviņās izslēgšanas kārtas spēlēs. Jau 1990.—91. gada sezonā Belfūrs kļuva par komandas pamatvārtsargu, sezonas beigās iegūstot gan Kaldera, gan arī Vezinas balvu.

1991.—92. gada sezonā Belfūrs kopā ar komandu sasniedza Stenlija kausa finālu, kurā gan piekāpās Pitsburgas "Penguins" vienībai. Viņa treneris Čikāgā bija leģendārais Vladislavs Tretjaks. "Blackhawks" sastāvā Belfūrs spēlēja līdz pat 1996.—97. gada sezonai, kad tika aizmainīts uz Sanhosē "Sharks" vienību. Tiesa, jau nākamajā vasarā hokejists pievienojās Dalasas "Stars" rindām.

Gan 1997.—98., gan arī 1998.—99. gada sezonā "Stars" uzvarēja NHL regulārās sezonas turnīrā, taču vien 1998.—99. gada sezonā klubam kopā ar Belfūru izdevās izcīnīt Stenlija kausu. 

2002. gada vasarā Belfūrs pievienojās Toronto "Maple Leafs", tās sastāvā aizvadot nākamās trīs sezonas. 2004.—05. gada sezonas NHL lokauta laikā Belfūrs nespēlēja. 2006.—07. gada sezonu hokejists aizvadīja Floridas "Panthers" rindās, taču tad pārcēlās uz Eiropu, lai nākamo sezonu aizvadītu Zviedrijas Elitsērijas kluba Leksands IF sastāvā.

Kanādas hokeja izlases rindās spēlējis 2002. gada olimpiskajās spēlēs, kopā ar izlasi izcīnot zelta medaļas. Tiesa, pats Belfūrs nevienā spēlē laukumā nedevās.

## Ārējās saites
Žans Sebastjēns Žigērs

**Žans Sebastjēns Žigērs** (; dzimis 1977. gada 16. maijā) ir bijušais kanādiešu hokejists, vārtsargs. Karjeras laikā aizvadījis 597 NHL spēles, 2003. gadā ieguvis Kona Smita balvu, savukārt 2007. gadā kopā ar Anahaimas "Ducks" izcīnījis Stenlija kausu.

## Spēlētāja karjera
Profesionāļa karjeru Žigērs uzsāka 1996.—97. gada sezonā, kad debitēja NHL kluba Hārtfordas "Whalers" sastāvā. Jau nākamajā vasarā Žigērs tika aizmainīts uz Kalgari "Flames" vienību, kuras sastāvā spēja ielauzties vien 1998.—99. gada sezonā, pārējo laiku pavadot tās AHL fārmklubā.

2000. gada vasarā Žigērs tika aizmainīts uz Anahaimas "Mighty Ducks" rindām, 2001.—02. gada sezonā hokejistam visbeidzot kļūstot par komandas pamatvārtsargu. 2002.—03. gada sezonā, komandai sasniedzot Stenlija kausa finālu, tajā zaudējot Ņūdžersijas "Devils", Žigērs saņēma Kona Smita balvu kā sērijas vērtīgākais spēlētājs.

2004.—05. gada sezonas NHL lokauta laikā Žigērs spēlēja Vācijas hokeja līgas kluba Hamburgas "Freezers" sastāvā, taču tad atgriezās "Ducks" rindās, 2006.—07. gada sezonā kopā ar klubu izcīnot Stenlija kausu.

2009.—10. gada sezonas otrajā pusē Žigērs tika aizmainīts uz Toronto "Maple Leafs" vienību, tās rindās aizvadot arī visu nākamo sezonu, taču 2011. gada vasarā Žigērs pievienojās Kolorādo "Avalanche" rindām. "Avalanche" hokejists spēlēja līdz 2014. gada augustam, kad paziņoja par karjeras beigšanu.

Kanādas hokeja izlases sastāvā spēlējis trīs Pasaules čempionātos, 2004. gadā kopā ar izlasi izcīnot zelta medaļas.

## Ārējās saites
Paint Box

***Paint Box*** ir britu psihedēliskā roka grupas *[[Pink Floyd]]* trešā Lielbritānijas singla *[[Apples and Oranges]]* B puse. Dziesmu, pretēji ierastajam, sacerējis un iedziedājis grupas taustiņinstrumentālists Riks Raits.

## Mūzika un vārdi
Muzikāli dziesma balstās uz dažādiem Nika Meisona bungu motīviem un Raita klavieru solo.

Dziesmas teksts atspoguļo nesabiedrisku sentimentu. Dziesma sākas ar vārdiem: *"Last night I had too much to drink/Sitting in a club with so many fools"* (*Pagājušonakt es pārāk daudz izdzēru/Sēdēju klubā ar daudz muļķiem*), un dziesmas piedziedājums ir *"I open the door to an empty room/Then I forget"* (*Es atveru durvis uz tukšu istabu/Un tad es aizmirstos*).

## Skaņas formāts
Lai gan sākotnēji dziesma tika izdota mono formātā, šodien biežāk tā sastopama stereo formātā — tāda tā dzirdama gan izlasēs *[[Relics]]* un *[[The Best of Pink Floyd/Masters of Rock]]*, gan arī albuma *[[The Piper at the Gates of Dawn]]* četrdesmit gadu jubilejas izdevumā.

## Mūziķu sastāvs
*Sids Barets — ritma ģitārs, bekvokāls
*Rodžers Voterss — basģitāra, bekvokāls
*Riks Raits — klavieres, solovokāls
*Niks Meisons — bungas, perkusijas
It Would Be So Nice

***It Would Be So Nice*** ir britu psihedēliskā roka grupas *[[Pink Floyd]]* ceturtais singls Lielbritānijā. Dziesmas autors ir Riks Raits, bet producents - Normens Smits. Dziesma netika iekļauta izlasē *[[Relics]]*, tā pieejama tikai izlasē *[[Masters of Rock]]*. Šis ir pirmais grupas singls, kura ierakstā nav piedalījies Sids Barets.

## Otra versija
Pamatojoties uz 1968. gadā publicētu stāstu, šai dziesmai ir divas versijas ar pavisam nedaudz atšķirīgiem vārdiem. Sākotnējā dziesmas tekstā bijusi atsauce uz Anglijas avīzi *[[Evening Standart]]*, taču BBC radio politika neļāva dziesmās neko reklamēt vai pieminēt kāda produkta nosaukumu, tādēļ grupa ierakstīja atšķirīgu dziesmas versiju, kurā *Evening Standart* bija nomainīts pret *Daily Standart*. "*Daily Standart* versija" ir vienīgā, kas izdota vinila platēs un kompaktdiskos. Nav zināms, cik un vai ir izdoti diski, kur pieminēts *Evening Standart*, taču par spīti papildus publicitātei, singls radio tika spēlēts ļoti neilgu laiku, un dziesma neiekļuva Lielbritānijas pirktāko singlu topā.

## Grupas viedoklis
Visi grupas dalībnieki šo dziesmu raksturo izteikti negatīvi. Rodžers Voterss:

Niks Meisons to pat nosaucis par "sasodīti pretīgu".

## Mūziķu sastāvs
*Riks Raits - solovokāls, klavieres, ērģeles, melotrons
*Deivids Gilmors - ritma ģitāra, bekvokāls
*Rodžers Voterss - basģitāra, bekvokāls
*Niks Meisons - bungas
Braiens Līčs

**Braiens Līčs** (; dzimis 1968. gada 3. martā) ir bijušais ASV hokejists, aizsargs, ASV hokeja izlases spēlētājs. Savas karjeras laikā aizvadīja 18 sezonas Nacionālajā hokeja līgā, no kurām 17 — Ņujorkas "Rangers". 1994. gadā izcīnījis Stenlija kausu, divas reizes kā līgas labākais aizsargs ieguvis arī Džeimsa Norisa balvu, 2009. gadā uzņemts Hokeja slavas zālē.

## Spēlētāja karjera
Ņujorkas "Rangers" rindās Līčs debitēja 1987.—88. gada sezonā, taču nākamajā gadā, nostiprinoties komandas sastāvā, kā līgas labākais debitants ieguva arī Kaldera balvu. 1992. gadā Līčs ieguva Džeimsa Norisa balvu.

1993.—94. gada sezonā "Rangers" ar Līču sastāvā izcīnīja Stenlija kausu, Līčam iegūstot arī Kona Smita balvu. No 1997. līdz 2000. gadam Līčs bija "Rangers" komandas kapteinis.

2003.—04. gada sezonas izskaņā Līčs tika aizmainīts uz Toronto "Maple Leafs". 2004.—05. gada NHL sezonas lokauta laikā hokejists nespēlēja, taču 2005.—06. gada sezonu aizvadīja Bostonas "Bruins" rindās, pēc sezonas noslēdzot arī sava profesionālā spēlētāja karjeru.

ASV hokeja izlases rindās spēlējis 1988., 1998. un 2002. gada olimpisko spēļu turnīros, 2002. gadā izcīnot sudrabu, kā arī divos Pasaules čempionātos un abās Pasaules kausa izcīņās.

## Ārējās saites
Maksims Talbo

**Maksims Talbo** (; dzimis 1984. gada 11. februārī) ir bijušais kanādiešu hokejists, kreisās malas uzbrucējs. Karjeras laikā aizvadījis 11 sezonas un 704 spēles Nacionālajā hokeja līgā. 2009. gadā kopā ar Pitsburgas "Penguins" izcīnīja Stenlija kausu, gūstot sērijas izšķirošo vārtu guvumu.

## Spēlētāja karjera
Profesionālā spēlētāja karjeru Talbo uzsāka 2005.—06. gada sezonā, kad debitēja NHL, aizvadot 48 spēles Pitsburgas "Penguins" sastāvā. Jau nākamajā sezonā hokejistam "Penguins" sastāvā izdevās nostiprināties, 2008.—09. gada sezonā kopā ar klubu izcīnot Stenlija kausu, kā arī gūstot sērijas izšķirošos vārtus. 2011. gada vasarā Talbo kā brīvais aģents pievienojās Filadelfijas "Flyers" vienībai, taču 2013.—14. gada sezonas vidū tika aizmainīts uz Kolorādo "Avalanche" rindām. Nākamās sezonas noslēgumā tika aizmainīts uz Bostonas "Bruins", tās rindās spēlējot līdz pat 2015.—16. gada sezonas noslēgumam.

2016. gada vasarā pārcēlās uz KHL, pievienojoties Jaroslavļas "Lokomotiv" rindām. 2018.—19. gada sezonu aizvadīja Omskas "Avangard" rindās, pēc sezonas beigām paziņojot par karjeras beigšanu.

## Ārējās saites
Metjū Morisons

**Metjū Morisons** (; dzimis ) ir amerikāņu aktieris, dejotājs, mūziķis, dziedātājs, dziesmu autors.

Karjeru sācis 1998. gadā ar lomu Brodvejas mūziklā *Footloose*. Viņš ir pazīstams ar vairākām lomām Brodvejas izrādēs, kā arī ar Villa Šustera lomu *[[Fox Broadcasting Company|Fox]]* seriālā "Radīti skatuvei". Par V. Šustera attēlošanu ir saņēmis ''Satellite'' balvu kā labākais komēdijseriālu aktieris 2009. gadā, tāpat bijis nominēts vairākām balvām par šo lomu (''Primetime Emmy'' balva, Zelta globusa balva, ''People's Choice'' balva). Vēl ir filmējies tādās filmās kā "Kas gaidāms, kad gaidāms bērns" un "Mūzika un vārdi" (*Music and Lyrics*).

## Ārējās saites

* 

*
Talbo

**Talbo** var būt:

* Kems Talbo (*Cam Talbot*; 1987) — kanādiešu hokeja vārtsargs;
* Maksims Talbo (*Maxime Talbot*; 1984) — kanādiešu hokejists.
Leklērs

**Leklērs** var būt:

* Anrī Leklērs (*Henri Leclerc* 1872—1916) — franču sporta jātnieks;
* Džons Leklērs (*John LeClair*; 1969) — amerikāņu hokejists, kreisās malas uzbrucējs;
* Šarls Leklērs (*Charles Leclerc*; 1997) — Monako autosportists, F1 pilots.
Julia Dream

***Julia Dream*** ir britu psihedēliskā roka grupas *[[Pink Floyd]]* singla *[[It Would Be So Nice]]* b-puse. Tās autors ir grupas basģitārists Rodžers Voterss, tā ir pirmā viņa dziesma, kas izdota singlā.

## Kompozīcija
*Julia Dream* raksturīgs lēns temps, vieglas, aptverošas melotrona skaņas un piesātināti piedziedājuma vokāli.

## Pārizdošana
Dziesma vēlāk izdota arī tādās izlasēs kā *[[Masters of Rock]]*, *[[Relics]]* un *[[The Early Singles]]*, kas gan pieejams tikai kopā ar ierakstu apkopojumu *[[Shine On]]*.

## Mūziķu sastāvs
*Deivids Gilmors - akustiskā ģitāra, elektriskā ģitāra, solovokāls
*Rodžers Voterss - basģitāra, vokāls
*Riks Raits - Melotrons, *Hammond* ērģeles
*Niks Meisons - perkusija

## Kaverversijas
Amerikāņu alternatīvā roka mūziķis Marks Lanegans šo dziesmu izpildīja savā akustiskās mūzikas koncerttūrē 2010. gadā.
Raiens Saters

**Raiens Saters** (; dzimis 1985. gada 21. janvārī) ir amerikāņu hokejists, aizsargs, ASV hokeja izlases dalībnieks.

## Spēlētāja karjera
2004.—05. gada sezonu aizvadījis AHL kluba Milvokī "Admirals" sastāvā, savu profesionāļa karjeru Saters uzsāka 2005.—06. gada sezonā, izcīnot vietu NHL kluba Našvilas "Predators" pamatsastāvā. 2008. gada vasarā Saters savu līgumu ar "Predators" pagarināja uz nākamajiem četriem gadiem, 2011.—12. gada sezonā piedaloties arī NHL Visu Zvaigžņu spēlē.

2012. gada vasarā Saters pievienojās Minesotas "Wild" rindām, noslēdzot ar klubu līgumu uz nākamajiem 13 gadiem. 2013. gadā tika iekļauts līgas simboliskajā izlasē.

ASV hokeja izlases sastāvā izcīnījis sudraba medaļas 2010. gada olimpiskajās spēlēs, piedalījies piecos Pasaules čempionātos.

## Ārējās saites
Vladimirs Žarkovs (hokejists)

**Vladimirs Žarkovs** (; dzimis 1988. gada 10. janvārī) ir krievu hokejists, malējais uzbrucējs. Pašlaik (2019) Žarkovs spēlē Kontinentālās hokeja līgas kluba Ufas "Salavat Julajev" sastāvā.

## Spēlētāja karjera
Profesionāļa karjeru Žarkovs uzsāka 2005.—06. gada sezonā, kad debitēja Krievijas Superlīgas kluba Maskavas CSKA sastāvā. Nākamajā sezonā kluba rindās viņš aizvadīja jau 48 spēles.

2008. gada vasarā Žarkovs pārcēlās uz Ziemeļameriku, kur savu pirmo sezonu aizvadīja AHL kluba Lovelas "Devils" rindās, taču 2009.—10. gada sezonā debitēja arī NHL, Ņūdžersijas "Devils" rindās aizvadot 40 spēles. Arī 2010.—11. gada sezonā "Devils" rindās Žarkovs aizvadīja līdzīgu spēļu skaitu, taču 2011.—12. gada sezonā Ņūdžersijas sastāvā hokejists laukumā izgāja vien četrās spēlēs.

2012. gada vasarā Žarkovs parakstīja divu gadu līgumu ar Maskavas CSKA. CSKA rindās uzbrucējs aizvadīja nākamās sešas sezonas, kopā ar komandu divreiz sasniedzot Gagarina kausa finālsēriju. 2018. gada maijā noslēdza divu gadu līgumu ar Ufas "Salavat Julajev".

## Ārējās saites